ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
3 ก.ย. 2558

สรุปภาวะตลาดภาคเช้า : SET ฟื้นตัวต่อ – SET ฟื้นตัวต่อ ด้วยแรงหนุนกระแสมาตรการกระตุ้นเศรษฐกิจระลอกสอง ซึ่งครั้งนี้อยู่ที่การช่วยเหลือธุรกิจ SME โดยจะเตรียมเข้าสู่การพิจารณาของครม. สัปดาห์หน้า รวมถึง Sentiment ตลาดต่างประเทศที่เป็นกลางถึงบวก หนุน SET ฟื้นตัว ปิดตลาดที่ระดับ 1382.06 จุด +9.61 จุด ด้วยมูลค่าซื้อขายระดับ 2.1 หมื่นลบ. กลุ่มหลัก ICT และแบงก์ หนุนตลาด ปิดบวก +0.7% และ +0.3% ตามลำดับ ส่วนพลังงานลบเล็กน้อย -0.2% ด้านตลาดภูมิภาคส่วนใหญ่อยู่ในแดนบวก โดยตลาดจีนและฮ่องกงปิดทำการ
กลยุทธ์ที่แนะนำ :ช่วงบ่าย: หากยืนระดับ 1379-1380 จุดได้ คาดจะขึ้นได้ต่อในทันที เพื่อไปหาระดับ 1400 จุด ส่วนกรณียืนไม่อยู่ จะเห็นการอ่อนตัวลงมาที่กรอบล่างอีกครั้งบริเวณ 1360-1370 จุด ตามภาพรวม ซึ่งการเคลื่อนไหวล่าสุดเป็นแบบ sideway ระหว่างกรอบ 1360-1385 จุด มาระยะหนึ่งแล้ว กลยุทธ์ การเก็งกำไรยังทำได้ แต่ให้ระวังเมื่อต่ำกว่า 1360 จุด ซึ่งตลาดจะกลับมาเป็นสัญญาณลบ ทั้งนี้ หุ้นแนะนำ ตามสัญญาณเทคนิค ได้แก่ BWG (รับ 1.65 ต้าน 1.75 Cut 1.60) และ GUNKUL (รับ 21.60 ต้าน 23.00 Cut 20.90)